CELEX: 31983R0406
Language: el
Date: 1983-02-21 00:00:00
Title: Κανονισμός (ΕΟΚ) αριθ. 406/83 του Συμβουλίου της 21ης Φεβρουαρίου 1983 για την τροποποίηση του κανονισμού (ΕΟΚ) αριθ. 179/83 περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό σουηδική σημαία

Avis juridique important

|

31983R0406

Κανονισμός (ΕΟΚ) αριθ. 406/83 του Συμβουλίου της 21ης Φεβρουαρίου 1983 για την τροποποίηση του κανονισμού (ΕΟΚ) αριθ. 179/83 περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό σουηδική σημαία  

Επίσημη Εφημερίδα αριθ. L 052 της 25/02/1983 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 406/83 ΤΟΥ ΣΥΜΒΟΥΛΙΟΥ  της 21ης Φεβρουαρίου 1983  για την τροποποίηση του κανονισμού (ΕΟΚ) αριθ. 179/83 περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό σουηδική σημαία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία αλιείας μεταξύ της Ευρωπαϊκής Οικονομικής Κοινότητας και της κυβερνήσεως της Σουηδίας (1),  τον κανονισμό (ΕΟΚ) αριθ. 170/83 του Συμβουλίου της 25 Ιανουαρίου 1983 περί θεσπίσεως ενός κοινοτικού καθεστώτος διατηρήσεως και διαχειρίσεως των αλιευτικών πόρων (2), και ιδίως τα άρθρα 3 και 11,  την πρόταση της Επιτροπής,  Εκτιμώντας:  ότι το Συμβούλιο, με τον κανονισμό (ΕΟΚ) αριθ. 179/83 (3), θέσπισε ορισμένα ενδιάμεσα μέτρα διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό σουηδική σημαία·  ότι, σύμφωνα με τη διαδικασία που προβλέπεται στην προαναφερθείσα συμφωνία αλιείας, τα μέρη προέβησαν σε διαβουλεύσεις σχετικά με τις άδειες αλιείας και τα τεχνικής φύσεως μέτρα για το 1983·  ότι, μετά από τις διαβουλεύσεις αυτές, είναι αναγκαίο να επέλθουν ορισμένες τροποποιήσεις όσον αφορά τις άδειες αλιείας και τα τεχνικής φύσεως μέτρα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 παράγραφος 2 του κανονισμόυ (ΕΟΚ) αριθ. 179/83 αντικαθίσταται από το ακόλουθο κείμενο:  «2. Η έκδοση αδειών στο πλαίσιο της παραγράφου 1 υπόκειται στον όρο ο αριθμός των αδειών που ισχύουν ανά πάσα στιγμή ενός καθορισμένου μήνα να μην υπερβαίνει τις:  - 39 για την αλιεία του γάδου και της ρέγγας στη Βαλτική Θάλασσα·  - 2 για την αλιεία της λίγκας στη διαίρεση CIEM IV και στην υποδιαίρεση VI a) (βόρεια των 56° 30' βόρεια)·  - 3 για την αλιεία του μπακαλιάρου της Νορβηγίας και του αμμοδύτη στη διαίρεση CIEM IV·  - 10 για την αλιεία στην διαίρεση CIEM IV ολων των ειδών που αναφέρονται στο παράρτημα Ι εκτός από τη ρέγγα, τη λίγκα, το μπακαλιαράκι της Νορβηγίας και τον αμμοδύτη.».  Άρθρο 2  Στο παράρτημα IV, το σημείο 1.3 του κανονισμού (ΕΟΚ) αριθ. 179/83 αντικαθίσταται από το ακόλουθο κείμενο:  «1.3. Κατά την αλιεία των βαθυβίων ειδών κάθε εβδομάδα, αρχίζοντας από την έβδομη ημέρα μετά την πρώτη είσοδο του σκάφους στην αλιευτική ζώνη των Κρατών μελών και κατά την αλιεία της ρέγγας στη Βόρειο Θάλασσα, κάθε τρεις ημέρες, αρχίζοντας την τρίτη ημέρα μετά την πρώτη είσοδο του σκάφους στην εν λόγω αλιευτική ζώνη:  α) τα στοιχεία που αναφέρονται στο σημείο 1.4·  β) οι ποσότητες κάθε είδους που αλιεύτηκαν από τη στιγμή της προηγούμενης μεταδόσεως (σε χιλιόγραμμα)·  γ) η διαίρεση CIEM στην οποία πραγματοποιήθηκαν οι αλιεύσεις.» .  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 30 Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Φεβρουαρίου 1983.  Για το Συμβούλιο  Ο Πρόεδρος  H. W. LAUTENSCHLAGER  (1) ΕΕ αριθ. L 226 της 22. 9. 1980, σ. 11.  (2) ΕΕ αριθ. L 24 της 27. 1. 1983, σ. 1.  (3) ΕΕ αριθ. L 24 της 27. 1. 1983, σ. 89.